**Pula**, en serbocroata *Pula* (*Grad Pula*) en italiano *Pola* (*Città di Pola*)*,* en esloveno *Pulj,* é a cidade máis grande de Istria, Croacia, e está situada no extremo sur desa península. A súa poboación é de 57.460 habitantes, dos cales o 71,65% son de orixe croata (censo de 2011). 

A rexión é coñecida polo seu clima, mar tranquilo e beleza natural. A cidade ten unha longa tradición na produción de viño, pesca, construción naval e turismo. Pula foi o centro administrativo de Istria desde a época romana, aínda que, hoxe en día, a capital do condado croata de Istria é Pazin (*Pisino* en italiano).

Coñecíase como **Pietas Iulia**  na época romana.

Cultura
-------

 Anfiteatro romano de Pula
 Mapa histórico do porto de Pula
Como resultado da súa rica historia política, Pula é unha cidade cunha mestura cultural de pobos e linguas mediterráneas e centroeuropeas, antigas e contemporáneas. A arquitectura e urbanismo de Pula reflicte estas capas da historia. Os habitantes adoitan dominar linguas estranxeiras, especialmente o italiano, moitas veces tamén o alemán e o inglés. Dende o 30 de outubro de 1904 até marzo de 1905 o escritor irlandés James Joyce ensinou inglés na escola Berlitz; os seus alumnos eran principalmente oficiais navais austrohúngaros que estaban estacionados na base naval local. Mentres estivo en Pula, organizou a impresión local da súa obra *The Holy* Office (*O Santo Oficio)*, na que se burlaba de William Butler Yeats e George Russell.

O médico Robert Koch traballou nas illas Brijuni próximas. Herman Potočnik (Hermann Noordung), enxeñeiro aeronáutico e pioneiro da cosmonáutica , tamén naceu en Pula. 
O compositor de ópera Antonio Smareglia naceu en Pula e volveu vivir alí. Tamén son da cidade Alida Valli, Laura Antonelli, Stjepan Hauser, violonchelista premiado e membro de 2Celllos, e Rossana Rossanda.

### Patrimonio

Pula, cidade antiga, posúe un rico conxunto de restos da época en que pertenceu ao Imperio Romano. O seu ex-libris máis famoso é o Anfiteatro, coñecido localmente como *Arena*, construído polo emperador Vespasiano no século I  Atópase nun estado de conservación razoable, no que se celebran espectáculos. O recinto e o pequeno núcleo museístico, con artefactos atopados nas escavacións realizadas no anfiteatro, son visitados polos turistas.

Ademais deste gran monumento, hai un arco triunfal, o Arco de Sergio, un teatro e un pórtico, todos eles datados da época romana. Tamén hai un templo na praza central da cidade, dedicado ao culto imperial de Augusto, que foi transformado en museo.

Irmandamentos
-------------

*Cidades xemelgas*:

* Alemaña Tréveris (desde 1971)
* Italia Imola (desde 1972)
* Austria Graz (desde 1972, cidade asociada desde 1961)
* Croacia Čabar (desde 1974)
* Croacia Varaždin (desde 1979)
* Italia Verona (desde 1982)
* Eslovenia Kranj

Outras formas de asociación:

* Hungría Segedin (Pedido asociación en 2003)
* Macedonia do Norte Veles (Documento de amizade e cooperación cultural en 2002)
* Rusia Novorossijsk (Iniciado o protocolo de asociación e irmandamento en 1997)

Mantéñense fortes relacións de amizade e contactos continuos con outras cidades como:

* Austria Viena
* Austria Varias cidades da rexión de Estiria
* Hungría Pécs
* República Checa Brno
* Croacia Hekinan (cidade croata hospedeira da EXPO 2005, parceria desde 2005)
* Francia Villefranche-de-Rouergue (asocia desde 2005)

Galería de imaxes
-----------------

* AnfiteatroAnfiteatro
* Anfiteatro de PulaAnfiteatro de Pula
* Arco dos SerxiosArco dos Serxios
* Porta GeminaPorta Gemina
* Templo de Augusto e concelloTemplo de Augusto e concello
* Templo de AugustoTemplo de Augusto
* Catedral de PulaCatedral de Pula
* MurallaMuralla
* Forte KaštelForte Kaštel
* Praia en PulaPraia en Pula

Notas
-----

1. 1 2  «POPULATION BY AGE AND SEX, BY SETTLEMENTS, 2011 CENSUS». *CROATIAN BUREAU OF STATISTICS - REPUBLIC OF CROATIA*. Consultado em 23 de Outubro de 2015
2. ↑  Sitio oficial, véxase tamén a lista de cidades e municipios Arquivado 11 de marzo de 2014 en Wayback Machine. no Condado de Istria (ref. p/ ) e a *narodne-novine* lista (ref. p/ )
3. ↑  "Características da bala da cidade velha".
4. ↑  Editores 1967, p. 304.
5. ↑  "PULA CROATIA TRAVEL GUIDE - PulaCroatia.net" (en inglés). Consultado o 2020-10-09.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Pula, Croacia*** |

### Bibliografía

* Editores (1967). *Enciclopédia brasileira mérito Vol. 16*. São Paulo.

### Ligazóns externas

* Departamento de Turismo de Pula
* Museo Arqueolóxico de Istra

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

|  |  |
| --- | --- |
| Control de autoridades | 
* Wd: Q4656
* WorldCat
* VIAF: 145417618
* BNF: 125232093
* BRE: 3172922
* DARE: 10942
* EBID: ID
* FAST: 1210268
* GEC: 0053354
* GeoNames: 3192224
* GND: 301890-8
* LCCN: n80125740
* MusicBrainz: ID
* NKC: ge130551
* Pleiades: 197448
* SUDOC: 034479821
* Treccani: pola

 |